Rick Wakeman

Richard Christopher «Rick» Wakeman () er ein engelsk musikar innan progressiv rock og spelar alle typar tangentinstrument. Han har utdanning som klassisk pianist og er kjent for sin virtuositet. Han er òg kjent som ein mykje nytta studiomusikar, med kallenamnet «One-take-Wakeman».

I unge år eksperimenterte han med elektronisk keyboard og synthesizerar og blir rekna som oppfinnaren av «keyboard-rack'et», då han tidleg på 1970-talet byrja å stable ulike tangentinstrument oppå kvarandre for å lettare ha tilgjenge til dei ulike instrumenta. Dei instrumenta han ser ut til å føretrekke er Minimoog, Mellotron og Hammondorgel, og desse tangentinstrumenta er vorte dei klassiske «kjenneteikna» for progressiv rock.

Strawbs og Yes 
Wakeman fekk eit stort namn då han i 1970 spelte med Strawbs, men fekk i 1971 tilbod om å ta over etter Tony Kaye i Yes. Wakeman var først medlem frå og med albumet Fragile i 1971 til og med albumet Tales from Topographic Oceans og den påfølgjande turneen, og han slutta i bandet i 1974, på 25-års dagen sin. Seinare vart han på sein-hausten 1976 på ny medlem i Yes, og vart der til 1979 då han etter «Golden Age (Paris-innspelingane)» forlét bandet for andre gongen.

Han vart så med i bandet Anderson Bruford Wakeman Howe (ABWH) i 1989, òg kalla Yes East, i motsetnad til Chris Squire (som hadde retten til band-namnet Yes), Trevor Rabin, Alan White, Tony Kaye og Billy Sherwood som på folkemunne heitte «Yes West». Dei to fraksjonane vart samla til albumet Union med påfølgjande turné 1991 og 1992 med begge fraksjonane på scena. Etter dette slutta han nok ein gong i Yes. Så var han medlem i 1996 under innspelingane av Keys to Ascension og Keys to Ascension 2 og forsvann i 1997 ut av bandet igjen.

I 2002 var Wakeman for femte gongen blitt medlem i Yes, som no turnerte verda rundt som ein del av 35-års jubileet sitt. På grunn av sviktande helse måtte han i 2006 for kanskje siste gongen slutte i Yes. Han medverka på totalt åtte studioalbum med Yes, i tillegg til eit studioalbum med ABWH.

Soloartist 
Rick Wakeman har hatt ein lang og merittert karriere, men har berre delvis hatt kommersiell suksess som soloartist. Han har spelt saman med mange andre kjende musikarar som Cat Stevens, John Williams, Brotherhood of Man, Elton John, Lou Reed, David Bowie og Black Sabbath. M.a. var det Wakeman som laga arrangementet av, og spelte piano på, Cat Stevens' populære versjon av hymna Morning Has Broken frå 1971 (ei innspelning Wakeman ikkje fekk betalt for før i 2000, då han mottok ein sjekk på $15 for jobben).

Soloprosjekta hans kan plasserast i fire kategoriar:
 Storslegne verk med kor, orkester, band og forteljar
 Rockealbum med meir standard rockebesetning
 Instrumentalplater med elektronisk musikk
 Instrumentalplater med klavermusikk

Utanfor musikken 
Borna hans har òg vorte musikarar: Adam Wakeman, Oliver Wakeman, Oscar Wakeman, Jemma Wakeman, Ben Wakeman og Manda Wakeman. Rick Wakeman har vore direktør for fotballklubben Brentford F.C., men etter uvenskap med styret har han seinare registrert seg som supporter av Manchester City F.C..

På 1970- og 1980-talet sleit han med alkoholisme, men sidan 1985 har han halde seg unna sterke drikkevarer. Han har dei siste åra fått ein del helseproblem, og har vorte beordra av legane sine å kutte ned på turnéverksemda. Han er òg kjent som ein humoristisk mann og litt av ein «practical joker». I England har han vorte ein TV-personlegdom for deltakinga si i diverse talkshow. Han blir rekna som ein av dei mest produktive artistane i rocken.

Diskografi

Solo og saman med sonen Adam 
 1971 Piano Vibrations
 1973 The Six Wives of Henry VIII
 1974 Journey To The Centre Of The Earth
 1975 The Myths and Legends of King Arthur and the Knights of the Round Table
 1975 Lisztomania
 1976 No Earthly Connection
 1977 Rick Wakeman's Criminal Record
 1977 White Rock (soundtrack for Vinter-OL 1976)
 1978 The Royal Philharmonic Orchestra Performs the Best Known Works of Rick Wakeman
 1979 Rhapsodies
 1981 The Burning (soundtrack)
 1981 1984 (soundtrack)
 1982 Rock 'N' Roll Prophet
 1983 Cost of Living (soundtrack)
 1983 G'ole! (soundtrack for VM i fotball 1982)
 1984 Black Nights in the Court of Ferdinand IV
 1985 Silent Nights
 1985 Live at Hammersmith
 1986 Country Airs
 1986 Crimes Of Passion (soundtrack)
 1987 The Gospels
 1987 Family Album
 1988 Time Machine
 1988 Suite Of Gods
 1988 Zodiaque
 1989 Sea Airs
 1990 Night Airs
 1990 Phantom Power (Rick Wakeman Album)|Phantom Power (soundtrack)
 1990 In the Beginning
 1991 Rock'n'Roll Prophet Plus (nyutgivelse av Rock'n'Roll Prophet med 4 nye spor)
 1991 Aspirant Sunset
 1991 Aspirant Sunrise
 1991 Aspirant Shadows
 1991 Suntrilogy
 1991 The Classical Connection (nyutgivelse)
 1991 2000 A.D. Into The Future
 1991 African Bach
 1991 Softsword: King John and the Magna Charter
 1993 Heritage Suite
 1993 Classic Tracks
 1993 Wakeman With Wakeman
 1993 No Expense Spared
 1994 Wakeman With Wakeman: The Official Bootleg (live)
 1993 The Classical Connection II
 1993 Prayers 
 1994 Live on the Test (live – recorded in 1976) 
 1994 Rick Wakeman's Greatest Hits (nyutgivelse)
 1995 Seven Wonders of the World
 1995 Cirque Surreal
 1995 Romance of the Victorian Age
 1995 King Biscuit Flower Hour -- In Concert (live – innspilling fra 1975) 
 1995 Visions 
 1995 Simply Acoustic (også kjent som The Piano Album)
 1995 The Private Collection
 1995 Almost Live in Europe (live)
 1996 Fields of Green
 1996 Voyage (samling) 
 1996 The New Gospels
 1996 Tapestries
 1996 The Word and Music
 1996 Orisons
 1996 Can You Hear Me?
 1996 Vignettes
 1997 Tribute (The Beatles|Beatles-covere)
 1998 Themes
 1999 Return to the Centre of the Earth
 1999 The Natural World Trilogy
 1999 The Art in Music Trilogy
 1999 White Rock II
 1999 Stella Bianca alla corte de Re Ferdinando
 2000 Recollections: The Very Best of Rick Wakeman 1973-1979 (samling)
 2000 Preludes to a Century
 2000 Chronicles of Man
 2000 Christmas Variations
 2000 Rick Wakeman Live in Concert 2000 (live)
 2001 Out of the Blue
 2001 Classical Variations
 2001 Two Sides of Yes
 2002 The Wizard And The Forest Of All Dreams
 2002 Wakeman & Cousins – Hummingbird
 2002 The Yes Piano Variations
 2002 Two Sides of Yes – Volume 2
 2003 Out There
 2003 The ReaL Lisztomania
 2003 The Oscar Concert
 2003 The Missing Half
 2003 Almost Classical
 2004 Revisited
 2005 Live at Lincoln Cathedral
 2006 Retro
 2007 Amazing Grace
 2007 Retro 2
 2007 Live at the BBC
 2009 The Six Wives of Henry VIII: Live at Hampton Court Palace
 2010 Always With You

Bakgrunnsstoff 
 Rick Wakeman's Communication Centre
 Yes World
 Steve Raiteri's Album Recommendations 
 Rick Wakeman Discography 
 

Engelske klaverspelarar
Yes-medlemmar
Ozzy Osbourne-medlemmar
Folk frå Ealing